Sonkragpanele word in Oos-Kaap gesteelAo Albert Doyi (links) en Joseph Marais by sommige van die sonkragpanele wat hulle op 17 Junie 2015 in New Rest- informele nedersetting gevind het (Foto verskaf) ŉ 27-jarige man is Woensdag in New Rest- informele nedersetting in die Oos-Kaap in hegtenis geneem in verband met die diefstal van sonkragpanele. “Die polisie het die afgelope week in verskillende voorvalle beslag gelê op ses sonkragpanele,” het lt. Luvuyo Mjekula, woordvoerder van die polisie, in ŉ verklaring gesê. “Die verdagte is in hegtenis geneem op aanklag van die besit van vermoedelik gesteelde goedere. Hy sal binnekort in die Port Alfred-landdroshof verskyn.” Die klopjag in die informele nedersetting het plaasgevind nadat ao Albert Doyi en Joseph Marais ŉ wenk ontvang het. Lede van die gemeenskap het glo die panele gebruik vir beligting en kookdoeleindes en ander het hul radio’s en televisiestelle via ŉ motorbattery daaraan gekoppel. Die polisie het die gemeenskap gewaarsku om nie sonkragpanele te steel of gesteelde goedere te koop nie.